stanford-oval/wikipedia huggingface dataset:
מיקרוסקופ
מיקרוסקופים אופטיים > מיקרוסקופ שדה-קרוב

כשאור בא במגע עם עצם, דוגמת העצם בו רוצים להתבונן במיקרוסקופ, נוצרות קרניים של שדה קרוב, וקרניים של שדה רחוק. אור שדה רחוק מתקדם בחלל באופן מפוזר, והוא האור שנקלט במיקרוסקופיה רגילה. במיקרוסקופ שדה-קרוב נעשה שימוש באור שדה קרוב, שנמצא סמוך לעצם במרחק שהוא פחות מאורך גל אחד של אור. האור בשדה-קרוב נושא מידע שתדירותו גבוהה, והמשרעת שלו גבוהה במרחק כמה עשרות ננומטרים מהעצם. כאשר מתרחקים מהעצם כדי מאות ננומטרים, נכנסים לטווח השדה-רחוק, המידע המרחבי שתדירותו גבוהה אובד, ובמקומו מקבלים דפוסי התאבכות. באמצעות שימוש במיקרוסקופיית שדה-קרוב, ניתן ללכוד את המידע הרב שנמצא במרחקים קצרים בלבד מהדמות. לשם כך, משתמשים במחט מצוידת בעדשה זעירה בקצה, העוברת באופן סדרתי על פני העצם, וקולטת את קרני האור המוחזרות ממנו. התמונה המתקבלת נוצרת באמצעות מחשב. בדרך כלל נהוג לסרוק דוגמאות שנצבעו באופן פלואורסצנטי, אבל ניתן לצפות גם בעצמים שאינם צבועים.
מיקרוסקופים אופטיים > מיקרוסקופ שדה אפל

מיקרוסקופ שדה אפל הוא מיקרוסקופ בו אלומת האור פוגעת בדגם בזווית, כך שרוב האור העובר (או המוחזר) ללא פיזורים לא ייכנס אל תוך עדשת האובייקטיב והאור שנאסף אל תוך האובייקטיב הוא רק האור המפוזר מהדגם. בשיטה זאת ניתן להבחין בקלות גם בעצמים קטנים מאוד שעוצמת פיזור האור מהם נמוכה, מכיוון שהם יראו ככתם בהיר על רקע כהה.
מיקרוסקופים אופטיים > מיקרוסקופ רב-פוטונים

מיקרוסקופ רב-פוטונים הוא מיקרוסקופ אור המבוסס על עירור (אקסטיציה, excitation) שבעזרתו מדמים לרוב רקמות חיות מבלי לפגוע בתפקודן התקין. עירור המבוסס על שני פוטונים (או יותר) הפוגעים בו-זמנית בחלבון פלואורוסצנטי משתמש באורכי גל ארוכים יותר ועל כן חודר עמוק יותר לרקמה ומאפשר לדמות אזורים שאינם נגישים כשמעוררים דוגמה עם אורכי גל קצרים יותר.
מיקרוסקופ אלקטרונים

מיקרוסקופ אלקטרונים הוא מכשיר לצפייה מיקרוסקופית בעל עוצמה מרובה, גם להגדלות גבוהות מאוד, וגם לכושר הפרדה עצום. המיקרוסקופים מסוג זה בשימוש כיום פועלים באחת משתי שיטות: מיקרוסקופ אלקטרונים סורק, אשר עובר מעל פני השטח ונוגע בהם ומיקרוסקופ הקולט אלקטרונים העוברים דרך הדגם, וזקוק לדגמים דקים ביותר.
תולדות התפתחותו של מיקרוסקופ האלקטרונים (לפי שנים):
1924 – החוקר הצרפתי דה ברווי, מעלה תאוריה חדשה לגבי האלקטרונים, שהם מתנהגים כגל האור. לאחר מכן, הראה החוקר בוש, ששדות מגנטיים יכולים לשמש כעדשות.
1933 – קנול ורוסקה, חוקרים גרמנים, הציעו מיקרוסקופ אלקטרונים פשוט.
1939 – מופיע דגם מסחרי של מיקרוסקופ אלקטרונים משוכלל יותר מהקודם (100 אנגסטרם).
1942 – בארצות הברית נבנה מיקרוסקופ האלקטרונים הראשון בעל כושר הפרדה של 25 אנגסטרם.
כיום מצויים מיקרוסקופי אלקטרונים באמצעותם ניתן לצפות במולקולות ואף במולקולות DNA. מיקרוסקופ האלקטרונים תורם הרבה להבנת התא הביולוגי וכן מבנים ומערכות נוספות.
מיקרוסקופ מנהור סורק

מיקרוסקופ מנהור סורק, או ממ"ס (Scanning Tunneling Microscope, או STM) הוא מיקרוסקופ אשר בעזרתו ניתן לבחון משטחים ברמה האטומית. המיקרוסקופ פותח בשנת 1981 במעבדות של יבמ בציריך על ידי גרד ביניג והיינריך רורר, שקיבלו על המצאתם פרס נובל לפיזיקה לשנת 1986.
הרזולוציה של ממ"ס יכולה להגיע ל-0.1 ננומטר במישור האופקי ול-0.01 ננומטר בציר האנכי.
בניגוד למיקרוסקופ אלקטרוני השימוש בממ"ס אינו מחייב ריק או טמפרטורות נמוכות. עם זאת, הסריקה דורשת משטח נקי מאוד וטיפ חד ומדויק.
המיקרוסקופ סורק את המשטח הנבחן בעזרת חוד סורק, והסריקה מתבססת על תופעת המנהור, תופעה קוונטית של מעבר אלקטרונים דרך מחסום פוטנציאל – במקרה של המיקרוסקופ, בין קצה החוד למשטח. זרם המנהור יהיה תלוי מחד במרחק החוד מפני השטח ומאידך בצפיפות מצבים קוונטיים פנויים על המשטח. שני הגורמים מאפשרים לבחון בעזרת המיקרוסקופ את פני המשטח, וגם להבחין בסוגים שונים של אטומים הנמצאים על המשטח, או לצפות בשינויים אנרגטיים באטומים מאותו סוג.
בנוסף לתפקידו ככלי תצפית, יכול הממ"ס לשמש להזזת אטומים בודדים. יכולת זו התפרסמה כאשר בשנת 1989 סידרו החוקרים במרכז מחקר של יבמ 35 אטומים של קסנון בצורת האותיות IBM על פני משטח של ניקל, ובכך ייצרו את שלט הפרסום הקטן בעולם (נכון ל-2016), שגובהו 5 ננומטר בלבד.
ראו גם

אולטרמיקרוסקופ
טלסקופ
נאשה
הערות שוליים

↑  מיקרוסקופ : שנת 1590, באתר lib.cet.ac.il
↑  דר. משה נחמני, ‏פרס נובל לכימיה לשנת 2014 למגלי המיקרוסקופ הפלורסנטי: דוחקים את מגבלות מיקרוסקופ האור, באתר "הידען", 8 באוקטובר 2014
↑  איתי נבו, ‏זוכי פרס נובל לכימיה מנצחים את חוקי הפיזיקה, באתר "הידען", 8 באוקטובר 2014
↑  דר. משה נחמני, ‏נובל לכימיה 2014: כיצד הפך המיקרוסקופ האופטי לננו-סקופ, באתר "הידען", 9 באוקטובר 2014
↑  Ernst Ruska, פרס נובל
| --- | --- |
בקרת זהויות :  NLI: 987007561076905171  BnF: cb122210609 (data)  GND: 4039237-5  LCCN: sh92003375  NARA: 10662661  NDL: 00565496  NKC: ph263229 
מיקרוסקופ אופטי
אמן רחוב בשנחאי, חורט על פנינים בעזרת מיקרוסקופ אופטי מורכב
תמונה שהתקבלה במיקרוסקופ ניגוד מופעים
תצלום ראש של זבובאי שהתקבל ממיקרוסקופ פלואורסצנטי. ניתן לראות בו את הפלואורסצנציה של העיניות הפשוטות ועיני התשבץ המורכבות מאומטידיומים, שבראש החרק.
צילום חתכים אופטיים במיקרוסקופ קונפוקלי
תצלומים ממיקרוסקופ קונפוקלי
צילום תאים במקרוסקופ אלקטרוני חודר.
תמונה של סידור מחדש של משטח זהב, כפי שהתקבלה במיקרוסקופ מנהור סורק
טקס פרסי אוסקר ה-84

| --- | --- |

 תאריך:  26 בפברואר 2012
 מיקום:  תיאטרון קודאק שבלוס אנג'לס, קליפורניה
 מנחים:  בילי קריסטל
 מפיק:  בריאן גרייזר דון מישר
 במאי:  דון מישר
 רשת שידור:  ABC
 אורך הטקס:  3 שעות, 13 דקות
 רייטינג:  39.46 מיליון צופים 23.91% (מדד נילסן)
 המועמדים והזוכים הבולטים
 הסרט הטוב ביותר:  הארטיסט
 זכייה במספר הפרסים הרב:  הארטיסט (5)   הוגו (5)
 מספר המועמדויות הרב:  הוגו (11)
 אתר רשמי
 →83 85← פרס אוסקר
טקס פרסי אוסקר ה-84 (באנגלית: 84th Academy Awards) נערך ב-26 בפברואר 2012, ובמסגרתו הוענק פרס אוסקר למיטב סרטי הקולנוע והטלוויזיה של השנה החולפת. הטקס נערך בתיאטרון קודאק שבלוס אנג'לס, קליפורניה ושודר על ידי ערוץ ABC האמריקאי. מנחה הטקס היה בילי קריסטל שכבר הנחה את הטקס שמונה פעמים.
ב-14 ביוני 2011 נשיא האקדמיה טום שארק הודיע שמטקס אוסקר ה-84 מספר המועמדים לפרס אוסקר לסרט הטוב ביותר ינוע בין חמישה לעשרה בהתאם לתוצאות הצבעות חברי האקדמיה. המועמדים לפרס הוכרזו כבר ב-24 בינואר 2012, על ידי טום שארק והשחקנית ג'ניפר לורנס. בטקס נכחו מיטב שחקני הקולנוע של ארצות הברית.
הסרט "הארטיסט" זכה בחמישה פרסים כולל הסרט הטוב ביותר, הבמאי הטוב ביותר עבור מישל הזנוויציוס והשחקן הטוב ביותר עבור ז'אן דוז'רדן. הסרט הפך להיות הסרט האילם הראשון שזכה בפרס אוסקר לסרט הטוב ביותר מאז זכייתו של הסרט "כנפיים" בטקס פרסי אוסקר ה-1. הסרט "הוגו" גם זכה בחמישה פרסים והסרט "אשת הברזל" זכה בשני פרסים.
זוכים ומועמדים

המועמדויות לטקס פרסי אוסקר ה-84 הוכרזו ב-24 בינואר 2012 בתיאטרון סמואל גולדווין בבוורלי הילס על ידי נשיא האקדמיה טום שארק והשחקנית ג'ניפר לורנס.
הסרטים עם מירב המועמדויות היו "הוגו" עם 11 מועמדויות ואחריו הסרט "הארטיסט" עם 10 מועמדויות. הזוכים הוכרזו בטקס מיוחד שנערך ב-26 בפברואר 2012.
פרסים מיוחדים

הטקס שבו הוצגו הפרסים המיוחדים נערך ב-12 בנובמבר 2011.
פרסים מיוחדים > פרס לשם כבוד

ג'יימס ארל ג'ונס
דיק סמית'
פרסים מיוחדים > פרס ז'אן הרשולט לפעילות הומניטרית

אופרה וינפרי
סרטים עם מירב פרסים ומועמדויות

שמונה עשר הסרטים הבאים קיבלו מספר רב של מועמדויות:
11 מועמדויות: "הוגו"
10 מועמדויות: "הארטיסט"
6 מועמדויות: "מאניבול" ו"סוס מלחמה"
5 מועמדויות: "היורשים" ו"הנערה עם קעקוע הדרקון"
4 מועמדויות: "העזרה" ו"חצות בפריס"
3 מועמדויות: "אלברט נובס", "הארי פוטר ואוצרות המוות - חלק 2", "החפרפרת", "רובוטריקים 3: אפלת הירח" ו"עץ החיים"
2 מועמדויות: "מסיבת רווקות", "קרוב להפליא ורועש להחריד", "אשת הברזל", "השבוע שלי עם מרילין" ו"פרידה"
שלושת הסרטים הבאים קיבלו מספר רב של זכיות:
5 פרסים: "הארטיסט" ו"הוגו"
2 פרסים: "אשת הברזל"
מגישי הפרסים ומבצעי השירים > מגישי הפרסים (לפי סדר הופעה)

טום קיין ומליסה דיסני הודיעו על פתיחת טקס פרסי אוסקר ה-84
מורגן פרימן הציג את קליפ הפתיחה
טום הנקס הגיש את פרסי הצילום והתפאורה
קמרון דיאז וג'ניפר לופז הגישו את פרסי העיצוב התלבושות והאיפור
סנדרה בולוק הגישה את פרס הסרט הזר
כריסטיאן בייל הגיש את פרס שחקנית המשנה
בראדלי קופר וטינה פיי הגישו את פרסי העריכה, עריכת הסאונד והסאונד
קרמיט הצפרדע ומיס פיגי הציגו את ההופעה של קרקס השמש
גווינת' פלטרו ורוברט דאוני ג'וניור הגישו את פרס הסרט התיעודי
כריס רוק הגיש את פרס הסרט המונפש
בן סטילר ואמה סטון הגישו את פרס האפקטים
מליסה לאו הגישה את פרס שחקן המשנה
טום שארק הציג הופעה מיוחדת עבור המנחה בילי קריסטל והמפיקים בריאן גרייזר ודון מיסשר
פנלופה קרוז ואוון וילסון הגישו את פרס הפסקול המקורי
ויל פרל וזאק גאליפנאקיס הגישו את פרס השיר המקורי
אנג'לינה ג'ולי הגישה את פרסי התסריט המעובד והתסריט המקורי
מילה יובוביץ' הגישה את פרס ההישג הטכני, המדעי או ההנדסי
רוז ביירן, אלי קמפר, מליסה מקארתי, ונדי מקלנדון-קובי, מאיה רודולף וקריסטן ויג הגישו את פרסי הסרט התיעודי הקצר, הסרט הקצר הטוב והסרט המונפש הקצר
מייקל דאגלס הגיש את פרס הבמאי
מריל סטריפ הגישה את פרסי אוסקר לשם כבוד ז'אן והרשולט לפעילות הומניטרית
נטלי פורטמן הגישה את פרס השחקן
קולין פירת' הגיש את פרס השחקנית
טום קרוז הגיש את פרס הסרט
מגישי הפרסים ומבצעי השירים > מבצעי השירים (לפי סדר הופעה)

הנס צימר, פארל ויליאמס ושילה איי. היו אחראים על התזמורת
בילי קריסטל ביצע את נאמבר הפתיחה
קרקס השמש ביצעו הופעה מיוחדת להוקרת סרטים ישנים
אספרנסה ספולדינג ולהקת ילדי דרום קליפורניה ביצעו את השיר "What a Wonderful World"
א. ר. רהמן ביצע את השיר "Oscar Sangamam"
מחלוקות הקשורות לטקס

במטרה לקדם את סרטו "הדיקטטור", סשה ברון כהן הבטיח שהוא יופיע בטקס בתור גנרל אדמירל חאפז אלאדין, הדמות הראשית בסרט. מפיקי הטקס איימו שהם יפקיעו את כרטיסיו של כהן אם יעשה זאת. לבסוף, ניתן לכהן אישור לבוא לטקס. אך במהלך הטקס הוא עורר פרובוקציה כאשר הוא שפך אפר, כביכול של קים ג'ונג-איל, על ראיין סיקרסט.
מבקרים רבים ביקרו את החלטת האקדמיה לתת מועמדות לפרס אוסקר לסרט הטוב ביותר לסרט "קרוב להפליא ורועש להחריד" וכינו אותו כאחד מהסרטים הגרועים ביותר שהיה מועמד לפרס הסרט הטוב ביותר. חלק מהמבקרים טענו ש"קרוב להפליא ורועש להחריד" קיבל מועמדות עקב הרחבת הקטגוריה של הסרט הטוב ביותר מחמישה לעשרה מועמדים. בנוסף, הם טענו שסרטים כמו "הארי פוטר ואוצרות המוות - חלק 2", "מסיבת רווקות" ו"הנערה עם קעקוע הדרקון" קופחו בקטגוריה זו בעוד הסרטים הבינוניים "קרוב להפליא ורועש להחריד" ו"עץ החיים" זכו במועמדויות.
ראו גם

טקס פרסי גלובוס הזהב ה-69
הערות שוליים

↑  Crystal, social media fuel Oscar ratings | Variety
| פרס אוסקר |
| --- | --- | --- |
| פרסים כלליים | הסרט הטוב ביותר • הסרט הבינלאומי הטוב ביותר • הסרט המונפש הטוב ביותר • הסרט הקצר הטוב ביותר • הסרט המונפש הקצר הטוב ביותר • הסרט התיעודי הטוב ביותר • הסרט התיעודי הקצר הטוב ביותר |  |
| פרסי משחק | השחקן הטוב ביותר • השחקנית הטובה ביותר • שחקן המשנה הטוב ביותר • שחקנית המשנה הטובה ביותר |  |
| פרסי בימוי וכתיבה | הבמאי הטוב ביותר • התסריט המקורי הטוב ביותר • התסריט המעובד הטוב ביותר |  |
| פרסים אחרים | הצילום הטוב ביותר • העריכה הטובה ביותר • עיצוב ההפקה הטוב ביותר • הפסקול המקורי הטוב ביותר • השיר המקורי הטוב ביותר • עיצוב התלבושות הטוב ביותר • האיפור ועיצוב השיער הטובים ביותר • עריכת הסאונד הטובה ביותר • מיקס הסאונד הטוב ביותר • האפקטים הטובים ביותר |  |
| פרסים מיוחדים | פרס לשם כבוד • פרס לזכר • פרס לפעילות הומניטרית • פרס להישגים מיוחדים |  |
| טקסים | 1927/28 • 1928/29 • 1929/30 • 1930/31 • 1931/32 • 1932/33 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 • 2024 |  |
| אחר | האקדמיה האמריקאית לקולנוע • תיאטרון דולבי • שיאים • זוכי אמי, גראמי, אוסקר וטוני • מועמדים ישראלים |  |
| --- | --- |
בקרת זהויות :  MusicBrainz: b671ccd7-1501-4912-bfd1-d880284c1f7f 
מישל הזנוויציוס, הבמאי הטוב ביותר
ז'אן דוז'רדן, השחקן הטוב ביותר
מריל סטריפ, השחקנית הטובה ביותר
כריסטופר פלאמר, שחקן המשנה הטוב ביותר
אוקטביה ספנסר, שחקנית המשנה הטובה ביותר
אסגאר פרהאדי, הסרט הזר הטוב ביותר
ברט מקנזי, השיר המקורי הטוב ביותר
קנדהאר

| --- | --- |

צילום אוויר של העיר, מאי 2013
 מדינה:  אפגניסטן אפגניסטן
 מחוז:  קנדהאר
 ראש העיר:  מוחמד יוסף ופא
 תאריך ייסוד:  330 לפנה"ס
 על שם:  אלכסנדר הגדול 
 שטח:  114.2 קמ"ר
 גובה:  1,010 מטרים
 אוכלוסייה:  ‏
  ‑ בעיר:  632,601 (21 בספטמבר 2020)
  ‑ צפיפות:  5,539 נפש לקמ"ר (21 בספטמבר 2020)
 קואורדינטות:  31°37′01″N 65°43′01″E﻿ / ﻿31.617°N 65.717°E﻿ / 31.617; 65.717
 אזור זמן:  UTC +4:30
 אתר העיר
  מפת מיקום  מפה מפורטת   (למפת אפגניסטן מוגדלת) קאבול הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןקנדהאר(למפת אפגניסטן רגילה) קאבול הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןקנדהאר  he tabBackground:;tabBorder:#aaa;defaultTab:0;
 
קנדהאר (בפשטו: کندهار, תעתיק מדויק: כנדהאר; בפרסית ובדארי: قندهار) היא העיר השנייה בגודלה באפגניסטן ובירת המחוז הקרוי על שמה בדרום המדינה. העיר שוכנת על גדות נהר ארגנדאב, כ-460 ק"מ דרום-מערבית לבירה קאבול, בגובה 1,010 מטרים מעל פני הים. העיר מקושרת ברשת דרכים לקאבול, ע'זני ותרין כות (אנ') באפגניסטן ולכוויתה בפקיסטן. העיר משמשת כעיר המרכזית של העם הפתאני ולפי תחזית רשמית לתאריך 21 בספטמבר 2020 אוכלוסייתה מנתה 632,601 בני אדם.
אתרי תיירות

העיר קנדהאר כאחת הערים העתיקות באפגניסטן ובאיראן הגדולה היא בעלת אתרי תיירות רבים, ביניהם מאוזולאים, מסגדים, שווקים, אנדרטאות, ורחובות וסמטאות עתיקים.
אתרי תיירות > מקומות מפורסמים

המאוזולאום של אחמד שאה דוראני, שנחשב לאבי האומה האפגנית, במאוזולאום גם נמצא המעיל של מוחמד
המזולאום של מירוויס חאן חוטק
מסגד בבא וולי שהוא אחד המסגדים היפים בעולם
קברו של קדוש מוסלמי מפורסם חזרג'י בבא
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  הטליבאן כבש את קנדהאר, טראמפ נגד ביידן: "איתי הנסיגה הייתה מוצלחת", באתר ynet, 13 באוגוסט 2021
↑  Goldbaum, Christina (12 באוגוסט 2021). "Afghanistan Collapse Accelerates as 2 Vital Cities Near Fall to Taliban". The New York Times. נבדק ב-12 באוגוסט 2021. {{cite news}}:  (עזרה)
| --- | --- |
בקרת זהויות :  NLI: 987007536659905171  BnF: cb15321973q (data)  GND: 4109990-4  LCCN: n83042981  MusicBrainz: a8809616-2bd6-401a-b348-cea47df47697  NARA: 10044392  NKC: ge307111  SUDOC: 158141245  TDVİA: kandehar  VIAF: 134903120   WorldCat (עם VIAF): 134903120
אליאס פרקינס

אליאס פרקינס (באנגלית: Elias Perkins‏; 5 באפריל 1767 – 27 בספטמבר 1845) היה חבר בית הנבחרים של ארצות הברית מקונטיקט.
ביוגרפיה

פרקינס נולד בליסבון, מושבת קונטיקט ב-5 באפריל 1767. הוא סיים את לימודיו במכללת ייל ב-1786. לאחר מכן למד משפטים, התקבל ללשכת עורכי הדין והחל לעסוק בכך בניו לונדון, קונטיקט.
פרקינס היה חבר בבית הנבחרים של קונטיקט בשנים 1795–1800, 1814 ו-1815 ושימש כיו"ר הבית בשנים 1798 ו-1815. הוא היה עוזר שופט של בית המשפט של מחוז ניו לונדון בשנת 1799 ושופט ראשי של אותו בית משפט בשנים 1807–1825. הוא נבחר מטעם המפלגה הפדרליסטית לקונגרס השביעי וכיהן בו מ-4 במרץ 1801 עד 3 במרץ 1803. לאחר מכן שב לעסוק בעריכת דין והיה חבר בסנאט של קונטיקט בשנים 1817–1822. הוא היה ראש עיריית ניו לונדון מ-1829 עד 1832. הוא מת בניו לונדון ב-27 בספטמבר 1845 ונקבר בבית הקברות סידר גרוב.
פול-י ח'ומרי

| --- | --- |

 מדינה:  אפגניסטן אפגניסטן
 מחוז:  בגלאן
 שטח:  663.9 קמ"ר
 גובה:  920 מטרים
 אוכלוסייה:  ‏
  ‑ בעיר:  242,859 (2020)
  ‑ צפיפות:  365.8 נפש לקמ"ר (2020)
 קואורדינטות:  35°57′N 68°42′E﻿ / ﻿35.95°N 68.7°E﻿ / 35.95; 68.7 
 אזור זמן:  UTC +4:30
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןפול-י ח'ומרי(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןפול-י ח'ומרי  he tabBackground:;tabBorder:#aaa;defaultTab:0;
 
פול-י ח'ומרי (בפשטו: پل خمري; בפרסית: پلخمری) היא עיר תעשייה בצפון אפגניסטן ובירת מחוז בגלאן. על פי תחזית רשמית לתאריך 21 בספטמבר 2020, התגוררו בעיר 242,859 בני אדם, מה שהופך אותה לאחת מהערים הגדולות באפגניסטן. העיר מהווה מרכז תעשייתי חשוב במדינה.
היסטוריה

העיר הפכה לבירת מחוז באגלן במהלך שנות ה-80 של המאה ה-20, במטרה לשפר את נגישות הציבור למשרדי הממשל, תוך ניצול מיקומה האסטרטגי של פול-י ח'ומרי לאורך כביש קאבול-מזאר. ההעברה נועדה לשפר את הגישה הציבורית לשירותי הממשלה, תוך מינוף מיקומה האסטרטגי של פולי חומרי לאורך הכביש המהיר קאבול-מזאר. הקבינט האפגני בראשות מוחמד נג'יבוללה אישר את הפיכת העיר לבירת המחוז ב-9 במרץ 1989.
החל משנת 2017, הטליבאן הרחיב משמעותית את פעילותו בסביבות העיר. ב-5 במאי 2019, אנשי טאליבן פרצו למטה המשטרה בעיר והרגו 13 שוטרים. ב-1 בספטמבר 2019, הטאליבן תקף את העיר ישירות, אך נהדף על ידי הצבא האפגני. ב-16 בינואר 2021, מפקד ה-NDS (שירות הביון הלאומי) המחוזי, פזל וואקילזאדה, נהרג במתקפה של הטאליבן.
ב-10 באוגוסט 2021, פול-י ח'ומרי הפכה לבירת המחוז השמינית שנכבשה על ידי הטאליבן במסגרת המתקפה הצבאית שהובילה להשתלטות הטליבאן מחדש על אפגניסטן.
ב-13 באוקטובר 2023, 7 אנשים נהרגו ו-15 נפצעו בפיגוע התאבדות במסגד שיעי שבוצע על ידי מחוז ח'וראסאן של המדינה האסלאמית.
גאוגרפיה

פול-י ח'ומרי ממוקמת כ-100 קילומטר מדרום לקונדוז, כ-200 קילומטר דרום-מזרחית למזאר-י שריף וכ-230 קילומטרים צפונית לקאבול.
כלכלה

אספקת החשמל בעיר מבוססת על פעילותם של שני סכרים.
מפעל המלט הראשון של אפגניסטן נבנה בעיר בשנת 1954, בסיוע תמיכה כספית מצ'כוסלובקיה. כיום המפעל נמצא בבעלות קרן השקעות אפגנית.
מחוץ לעיר, בכפר כאר-כאר, פועל גם מכרה פחם.
החקלאות מהווה גורם מרכזי בכלכלת העיר. חיטה, תבלינים ואורז הם הגידולים העיקריים באזור.
הודות לרשת חשמל שנבנתה בשנים האחרונות בין קאבול לפול-י ח'ומרי, העיר נהנית מאספקת חשמל יציבה יחסית.
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  "Northern revolt quelled". gulfnews.com (באנגלית). Reuters. 16 דצמ' 2001. ארכיון מ-2021-10-26. נבדק ב-2021-08-24. {{cite news}}:  (עזרה)
↑  Amiry, Sharif (2017-08-03). "Pul-e-Khumri Residents Speak Out About Ongoing Battles". TOLOnews. ארכיון מ-2021-10-26. נבדק ב-2020-06-07.
↑  "Afghan officials: Taliban launch complex attack on police". Taiwan News. Associated Press. 2019-05-05. ארכיון מ-2021-10-26. נבדק ב-2020-06-07.
↑  "Several civilians dead as Taliban attacks northern city". www.aljazeera.com (באנגלית). 2 ספט' 2019. ארכיון מ-2021-10-26. נבדק ב-2020-06-07. {{cite web}}:  (עזרה)
↑  "NDS district chief Fazal Wakilzada and his bodyguard were killed in today's IED blast in Pul-e-Khumri, Baghlan". afghanistan.liveuamap.com (באנגלית). 2021-01-16. ארכיון מ-2021-10-26. נבדק ב-2021-01-17.
↑  Makoii, Akhtar Mohammad; Beaumont, Peter (10 באוגוסט 2021). "Taliban fighters capture Afghan city at strategic junction north of Kabul". The Guardian. נבדק ב-2021-08-10. {{cite web}}:  (עזרה)
↑  "Taliban seizes eighth provincial capital, Pul-e-Khumri in Baghlan" (AV Media). YouTube. Al Jazeera English. 10 באוגוסט 2021. ארכיון מ-2021-12-22. נבדק ב-2021-08-10. {{cite web}}:  (עזרה)
↑  Radio Azadi, Radio Azadi. "Dead, Wounded In Afghan Mosque Blast During Friday Prayers". rfel.org. Radio Azadi. נבדק ב-14 באוקטובר 2023. {{cite web}}:  (עזרה)
↑  "State of Afghan Cities report 2015 (Volume-II)". UN-Habitat (באנגלית and Dari). 2015. ארכיון מ-2021-10-26. נבדק ב-2015-10-21.
↑  "Afghan Cement and Afghan Coal LLC - About". אורכב מ-המקור ב-2018-04-27. נבדק ב-2018-09-03.
קונצ'רטו לפסנתר מס' 1 של צ'ייקובסקי

הקונצ'רטו מס' 1 בסי במול מינור לפסנתר ותזמורת הוא היצירה הקונצרטנטית הראשונה מאת המלחין הרוסי פיוטר איליץ' צ'ייקובסקי. ביצוע הבכורה של יצירה זו נערך בבוסטון בביצוע הפסנתרן הנס פון בילו, בסיור קונצרטים שערך בארצות הברית.
אינסטרומנטציה

2 חלילים
2 אבובים
2 קלרינטים בסי במול
2 בסונים
4 קרנות בפה
2 חצוצרות בפה
3 טרומבונים (2 טנור, 1 בס)
טימפני
פסנתר סולו
כלי קשת
מבנה > פרקים

הקונצ'רטו נאמן למבנה המסורתי של שלושה פרקים:
אלגרו נון טרופו אה מולטו מאסטוזו - אלגרו קון ספיריטו (סי במול מינור - סי במול מז'ור)
אנדנטינו סימפליצ'ה - פרסטיסימו (רה במול מז'ור)
אלגרו קון פואוקו (סי במול מינור - סי במול מז'ור)
מבנה > שאלת המבוא

הנושא המוכר של הקטע הפותח את הפרק הראשון מבוסס על מלודיה שצ'ייקובסקי שמע בנגינת נגנים-קבצנים עוורים בשוק בקמנקה (קמיאנקה של היום), סמוך לקייב שבאוקראינה. מה שציין קטע זה בקונצ'רטו במשך זמן רב אחרי חיבורו, היה הניתוק הצורני שלו לכאורה מן הפרק ומן הקונצ'רטו השלם. את תחושת הנתק הזאת מדגישה העובדה, שהוא איננו כתוב בסולם היצירה, סי במול מינור, אלא בסולם המז'ורי המקביל שלו, רה במול מז'ור.
על אף טבעו האיתן מאוד, הנושא נשמע רק שלוש פעמים ואיננו מופיע שוב בהמשך הקונצ'רטו. המוזיקולוג פרנסיס מס כותב, שבגלל עצמאותו משאר היצירה
היווה המבוא, במשך זמן רב, תעלומה הן לאנאליסטים והן למבקרים... המפתח לקשר בין המבוא למה שבא אחריו הוא... כשרונו של צ'ייקובסקי להסתיר קישורים מוטיביים מאחורי מה שנראה לכאורה כהבזק של השראה מלודית. מלודיית הפתיחה מורכבת מיסודות הליבה המוטיביים החשובים ביותר ליצירה כולה, עובדה שאיננה ניכרת מיד, בשל איכותה הלירית. עם זאת, אנליזה מדוקדקת יותר מלמדת, שבין נושאי שלושת הפרקים קיים קשר דק וסמוי. צ'ייקובסקי מציג את החומר המבני שלו באורח לירי, ספונטני, אך בדרגה גבוהה של תכנון ושיקול דעת.
וממשיך מס ומזכיר, שכל הנושאים מחוברים בקישור מוטיבי חזק. הנושאים האלה כוללים את שיר העם האוקראיני "Oy, kryatshe, kryatche ..." כנושא הראשון של הפרק הראשון גופא, את ה"שאנסונט" הצרפתי "Il faut s'amuser, danser et rire" (בתרגום: "צריך לשמוח, לרקוד ולצחוק") בחלקו האמצעי של הפרק השני ו-vsnyanka, או ברכה לאביב, אוקראינית, המופיע כנושא הראשון של הפינאלה; הנושא השני של הפינאלה לקוח מבחינה מוטיבית משיר העם הרוסי "Podoydi, podoydy vo Tsar-Gorod" וגם הוא שותף לאותו אגד נושאים. לעיתים קרובות מייחסים את הקשר בין הנושאים למקריות, משום שכולם היו שירים מוכרים כשצ'ייקובסקי חיבר את הקונצ'רטו. עם זאת, יש מקום לסברה שהוא השתמש בשירים אלה בדיוק מסיבת הקשר המוטיבי ביניהם ושילב אותם במקום שהיו נחוצים להרגשתו. "בחירה בחומר פולקלורי", כותב מס, "עולה בקנה אחד עם תכנון המבנה הכולל של היצירה."
פרופסור דייוויד בראון, הנחשב לסמכות בנושא צ'ייקובסקי, תמים דעים עם מס ומוסיף, כי ייתכן שהסימפוניה הראשונה של בורודין נתנה לצ'ייקובסקי את הרעיון הן לכתיבת מבוא כזה והן לקישור מוטיבי של היצירה כדוגמתו, אם כי הוא מזכיר גם את הפסוקית המוזיקלית בת ארבעת התווים המהווה צופן לשמו של צ'ייקובסקי עצמו ופסוקית בת שלושה תווים, הלקוחה בדומה לכך משמה של הסופרן דזירה ארטו, שהמלחין היה עמה בקשר שנים אחדות קודם לכן.
מבנה היצירה

היצירה מורכבת משלושה פרקים:
אלגרו נון טרופו א מולטו מאסטוזו (Allegro non troppo e molto maestoso)
אנדאנטינו סמפליצ'ה (Andantino semplice)
אלגרו קון פואוקו (Allegro con fuoco)
הפרק הראשון הוא המאסיבי והארוך מבין השלושה. בפרק זה הן הפסנתר והן התזמורת מקבלים תפקיד בעל חשיבות. התזמורת איננה רק מלווה אלא יוצרת עם הפסנתר דיאלוגים רבים. הפרק השני כתוב במבנה א-ב-א אשר איננו שלם, החזרה על "א" איננה מלאה. הפרק השלישי כתוב במבנה רונדו בצורת סונאטה כולל קודה. אף בפרק זה מקבלים הן הפסנתר והן התזמורת תפקידים בעלי משמעות ויוצרים דיאלוגים. היצירה מסתיימת בקודה מרשימה הדורשת מהפסנתרן והתזמורת נגינה וירטואוזית.
מבנה היצירה > הפרק השני

גם הפרק השני, על המלודיה הענוגה שבו, לא זכה אצל רובינשטיין לביקורת חיובית - המעבר בין סולמות, שלדעתו אין קשר ביניהם, כגון מרה במול מז'ור לסולם רה מז'ור לתצוגת ההמשך של המלודיה הראשית; החלק המרכזי, אשר פתיחתו מתבססת על המעבר בין הנושא הראשון לשני והמשכו מלודיה בקצב ואלס, שאינה זוכה לפיתוח; החזרה הרופפת על הנושא הראשון בפרק, המתבסס על צורת א-ב-א, מבנה שצ'ייקובסקי מתייחס אליו בחופשיות יתרה. רובינשטיין ראה בכל אלה מגרעות שמן הנמנע להשלים עמן.
הפרק השני כתוב בסולם רה במול מז'ור. פרק זה נפתח בנגינת אקורדים בפיציקאטו בכלי הקשת ללא הקונטרה-באס. על ליווי זה נשמעת מלודיה ענוגה בחליל (עד תיבה 12) הפסנתר מנגן מלודיה זו משכלי הקשת מלווים עד אשר מסיים הוא במודולציה לדרגה שלישית במג'ור. מעבר המנוגן בכלי התזמורת ולאחר מכן בפסנתר מוביל אל תצוגת הנושא השני המבוסס על סולם רה מז'ור, מודולציה יוצאת דופן אצל צ'ייקובסקי.